VENDIM
Nr. 201, datë 15.3.2017

PËR TRAJTIMIN ME PAGË DHE SHTESA MBI PAGË TË PUNONJËSVE TË POLICISË SË BURGJEVE

Në mbështetje të nenit 100 të Kushtetutës, të neneve 2, shkronja “b”, 4, shkronja “d” dhe 5, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të ligjit nr. 10 032, datë 11.12.2008, “Për Policinë e Burgjeve”, të ndryshuar, dhe të ligjit nr. 130/2016, “Për buxhetin e vitit 2017”, me propozimin e ministrit të Shtetit për Inovacionin dhe Administratën Publike dhe të ministrit të Financave, Këshilli i Ministrave

VENDOSI:

1. Struktura dhe nivelet e pagave për punonjësit e Policisë së Burgjeve janë sipas lidhjes nr. 1, “Struktura dhe nivelet e pagave për punonjësit e Policisë së Burgjeve”, që i bashkëlidhet këtij vendimi dhe është pjesë përbërëse e tij.
2. Paga bazë mujore për gradë (kolona 3), e lidhjes nr. 1, është niveli i pagës së punonjësit në përputhje me gradën që ka fituar brenda rolit përkatës.
3. Shtesa për natyrë të veçantë pune dhe shërbimi (kolonat 4, 5 dhe 6) të lidhjes nr. 1, jepet sipas funksioneve/pozicioneve të përcaktuara në këtë lidhje.
4. Punonjësi i Policisë së Burgjeve me grada, për kohën e qëndrimit në gradë, përfiton shtesë për vjetërsi në punë, në masën 1 për qind, pas çdo viti pune. Masa e shtesës për vjetërsi në punë të jetë deri në nivelin e pagës bazë të gradës pasardhëse. Përllogaritja e shtesës për vjetërsi në punë të fillojë në çastin e marrjes së gradës së re, sipas ligjit nr. 10032, datë 11.12.2008, “Për Policinë e Burgjeve”. 
5. Për efekt të llogaritjes së kësaj shtese, vite pune do të konsiderohen vitet e qëndrimit në gradë, të dokumentuara në librezën e punës së çdo punonjësi në strukturat e Policisë së Burgjeve, si dhe në strukturat e Policisë së Shtetit, Gardën e Republikës, Forcat e Armatosura dhe Shërbimin e Kontrollit të Brendshëm në Ministrinë e Drejtësisë, sipas ekuivalentimit në vendimin përkatës të Këshillit të Ministrave.
6. Vitet që përjashtohen nga llogaritja e shtesës së vjetërsisë në punë, vetëm për efekt pagese, janë vitet e sigurimit vullnetar, vetëpunësimit, vitet e punës si punonjës pa grada, vitet e shërbimit ushtarak për meshkujt, vitet e shkollimit në institucionet e arsimit ushtarak të Ministrisë së Punëve të Brendshme, të Ministrisë së Drejtësisë dhe të Ministrisë së Mbrojtjes, si dhe periudhat e trajtimit me pagesë papunësie apo pagesë kalimtare.
7. Vendimi nr. 1061, datë 18.7.2010, i Këshillit të Ministrave, “Për pagat e punonjësve të Policisë së Burgjeve”, i ndryshuar, shfuqizohet.
8. Efektet financiare që rrjedhin nga zbatimi i këtij vendimi të përballohen nga fondet e miratuara në ligjin nr. 130/2016, “Për buxhetin e vitit 2017”, për politikat e reja të pagave.


Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 mars 2017.
KRYEMINISTRI
EdiRama














[bookmark: _GoBack]LIDHJA NR. 1
STRUKTURA DHE NIVELET E PAGAVE PËR PUNONJËSIT E POLICISË SË BURGJEVE 

	Roli
	Grada
	Paga bazë për gradë
	Shtesa për natyrë të veçantë pune e shërbimi

	1
	2
	3
	4
	5
	6

	
	
	
	Në funksion të policisë së regjimeve të jashtme, në institucionet e ekzekutimit të vendimeve penale
	Në funksion të policisë së regjimeve të brendshme dhe transferim-shoqërimet në institucionet e ekzekutimit të vendimeve penale
	Në funksion të policisë në Drejtorinë e Përgjithshme të Burgjeve

	Bazë
	Nëninspektor
	40.200
	4.000
	8.000
	

	
	Inspektor
	43.900
	4.000
	8.000
	

	
	Kryeinspektor
	49.300
	4.000
	8.000
	2.000

	I mesëm
	Nënkomisar	
	60.000
	4.000
	8.000
	2.000

	
	Komisar
	65.000
	4.000
	8.000
	2.000

	
	Kryekomisar
	89.000
	4.000
	8.000
	2.000

	I lartë
	Drejtues
	101.700
	
	
	6.500

	
	Drejtues I
	106.000
	
	
	15.000

	Drejtor i Policisë së Burgjeve 
	Drejtor i Policisë së Burgjeve 
	110.000
	
	
	





